text:
За целите на настоящото споразумение разпоредбите на директивата се изменят по следния начин:
 а)
 След края на член 30, параграф 2 се добавя следният параграф:
 „Държавите от ЕАСТ участват изцяло в работата на комитета, но без право на гласуване. Вътрешният процедурен правилник на комитета се адаптира така, че да позволи пълноправното участие на държавите от ЕАСТ.“
 б)
 Член 23 се заменя със следното:
 „1. Когато договаряща се страна има подробни основания да смята, че даден генетично модифициран организъм (ГМО) като продукт или в продукт, за който е изпратено надлежно уведомление и който е получил писмено съгласие в съответствие с настоящата директива, представлява риск за човешкото здраве или за околната среда, тази договаряща се страна може да ограничи или забрани употребата и/или продажбата на своя територия на този ГМО като продукт или в продукт. Договарящата се страна гарантира, че в случай на сериозен риск се прилагат спешни мерки като временно преустановяване или прекратяване на пускането на пазара, включително и информиране на обществеността.
 Договарящата се страна информира незабавно другите договарящите се страни чрез Съвместния комитет на ЕИП за действията, предприети в съответствие с настоящия член, и обосновава решението си.
 2. Ако дадена договаряща страна го изиска, в Съвместния комитет на ЕИП се провеждат консултации относно подходящия характер на предприетите мерки. Прилага се част VII от Споразумението.“
 в)
 Договарящите страни се споразумяват, че директивата обхваща единствено аспекти, свързани с потенциални рискове за хората, растенията, животните и околната среда. Следователно държавите от ЕАСТ запазват правото си да прилагат националните си законодателства в тази област във връзка с проблеми, различни от здравето и околната среда, стига тези законодателства да съответстват на настоящото споразумение.
 г)
 Лихтенщайн не се задължава да получава и/или обработва заявления относно първото пускане на пазара на ГМО (членове 12—24). При все това Лихтенщайн получава цялата информация от другите държави-членки в рамките на процедурите за разрешаване, както е предвидено в директивата.“
 2.
 След точка 25г (Директива 2001/18/ЕО на Европейския парламент и на Съвета) се добавят следните точки:
 „25д.
 32002 D 0623: Решение 2002/623/ЕО на Комисията от 24 юли 2002 г. за установяване на обяснителни бележки, които да допълнят приложение II към Директива 2001/18/ЕО на Европейския парламент и на Съвета относно съзнателното освобождаване на генетично модифицирани организми в околната среда и за отмяна на Директива 90/220/ЕИО на Съвета (ОВ L 200, 30.7.2002 г., стр. 22).
 25е.
 32002 D 0811: Решение 2002/811/ЕО на Комисията от 3 октомври 2002 г. за създаване на обяснителни бележки, които да допълнят приложение VII към Директива 2001/18/ЕО на Европейския парламент и на Съвета относно съзнателното освобождаване на генетично модифицирани организми в околната среда и за отмяна на Директива 90/220/ЕИО на Съвета (ОВ L 280, 18.10.2002 г., стр. 27).
 25ж.
 32002 D 0812: Решение 2002/812/ЕО на Съвета от 3 октомври 2002 г. за установяване съгласно Директива 2001/18/ЕО на Европейския парламент и на Съвета на формуляр за обобщена информация, свързан с пускането на пазара на генетично модифицирани организми като продукти или в продукти (ОВ L 280, 18.10.2002 г., стр. 37).
 25з.
 32002 D 0813: Решение 2002/813/EО на Съвета от 3 октомври 2002


text:
г. за установяване съгласно Директива 2001/18/ЕО на Европейския парламент и на Съвета на формуляр за обобщена информация на нотификациите относно съзнателното освобождаване в околната среда на генетично модифицирани организми за цели, различни от пускане на пазара (ОВ L 280, 18.10.2002 г., стр. 62).
 25и.
 32003 D 0701: Решение 2003/701/EО на Комисията от 29 септември 2003 г. за установяване съгласно Директива 2001/18/ЕО на Европейския парламент и на Съвета на формат за представяне на резултатите от съзнателното освобождаване на генетично модифицирани висши растения в околната среда за цели, различни от пускане на пазара (ОВ L 254, 8.10.2003 г., стр. 21).
 25й.
 32004 D 0204: Решение 2004/204/EО на Комисията от 23 февруари 2004 г. за определяне на подробни правила за действието на регистрите за вписване на информация относно генетични модификации в ГМО, предвидени в Директива 2001/18/ЕО на Европейския парламент и на Съвета (ОВ L 65, 3.3.2004 г., стр. 20).“
 3.
 Текстът на точка 25 (Директива 90/220/ЕИО на Съвета) се заличава.
 Член 2
 Текстовете на исландски и норвежки език на Директива 2001/18/ЕО и на решения 2002/623/ЕО, 2002/811/ЕО, 2002/812/ЕО, 2002/813/ЕО, 2003/701/ЕО и 2004/204/ЕО, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 29 септември 2007 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (9).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 28 септември 2007 година.
 За Съвместния комитет на ЕИП
 Председател
 Stefán Haukur JÓHANNESSON
 (1) ОВ L 328, 13.12.2007 г., стр. 42.
 (2) ОВ L 106, 17.4.2001 г., стр. 1.
 (3) ОВ L 200, 30.7.2002 г., стр. 22.
 (4) ОВ L 280, 18.10.2002 г., стр. 27.
 (5) ОВ L 280, 18.10.2002 г., стр. 37.
 (6) ОВ L 280, 18.10.2002 г., стр. 62.
 (7) ОВ L 254, 8.10.2003 г., стр. 1.
 (8) ОВ L 65, 3.3.2004 г., стр. 20.
 (9) С отбелязани конституционни изисквания.

type: contracts

jurisdiction: EU


text:
 Важна правна забележка
 |
 42004X0331(05)
 Официален вестник n° L 095 , 31/03/2004 стр. 0056 - 0066
 Правило No 73 на Икономическата комисия за Европа на Организацията на обединените нации (ИКЕ на ООН) — единни условия за одобряване на товарните превозни средства, ремаркета и полуремаркета по отношение на тяхната странична защита [*]1. ОБЛАСТ НА ПРИЛОЖЕНИЕНастоящото правило се прилага за страничната защита на напълно комплектувани превозни средства от категории N2, N3, O3 и O4 [2]. То не се прилага за:- трактори за полуремаркета;- ремаркета, специално проектирани и конструирани за превозване на много дълги товари с непрекъсната дължина, като трупи, железни пръти и др.;- превозни средства, проектирани и конструирани за специални цели, при които практически е невъзможно да се осигури странична защита.2. ЦЕЛПревозните средства, обхванати от настоящото правило, следва да бъдат конструирани и/или оборудвани така, че да предлагат ефикасна защита на незащитените участници в движението срещу риска от падане под страничната част на превозното средство или от попадане под колелата [3].3. ОПРЕДЕЛЕНИЯ3.1. За целите на настоящото правило:3.1.1. "одобряване на превозно средство" е одобряване на типа на напълно комплектувано превозно средство по отношение на неговата странична защита;3.1.2. "тип превозно средство" означава превозни средства, които не се различават по следните основни характеристики: широчина на задния мост, конфигурация, размери, вид и материали на каросерията и шасито и характеристики на окачването на превозното средство, дотолкова, доколкото те влияят на изискванията, посочени в точка 7;3.1.3. "максимална маса" е посочената от производителя на превозното средство технически допустима максимална маса (тази маса може да бъде по-голяма от "допустимата максимална маса", определена от националната администрация);3.1.4. "маса в ненатоварено състояние" означава масата на празно и ненатоварено превозно средство в готовност за движение, в която е включена масата на горивото, охлаждащата течност, смазочните материали и резервната гума, ако са поставени като стандартно оборудване от производителя на превозното средство;3.1.5. "незащитени участници в движението" са пешеходци, колоездачи, мотоциклетисти, които участват в движението по такъв начин, че са уязвими към падане под страничната част на превозното средство и към падане под колелата.4. ЗАЯВЛЕНИЕ ЗА ОДОБРЯВАНЕ4.1. Заявлението за одобряване на типа превозно средство по отношение на неговата странична защита се подава от производителя на превозното средство или от негов упълномощен представител.4.2. То се придружава от долупосочените документи в три екземпляра и от следните данни:4.2.1. детайлно описание на типа превозно средство по отношение на неговото устройство, размери, конфигурация и съставни материали с достатъчно подробности, както се изисква за целите на настоящото правило;4.2.2. чертежи на превозното средство, показващи изгледи на типа превозно средство (страничен и отзад) и подробна информация за частите, осигуряващи страничната защита;4.2.3. детайлно описание на специфичното устройство за странична защита: неговите размери, конфигурация, съставни части и разположение в превозното средство.4.3. Превозно средство, представително за типа, за който се иска одобряване, се предоставя на техническата служба, която отговаря за извършване на изпитванията.4.3.1. Превозно средство, което не включва всички компоненти, характерни за типа, може да се предостави за одобряване на типа, при условие че се докаже, че липсата на отсъстващите компоненти няма отрицателен ефект върху резултатите от одобряването до степен, до която изискванията на настоящото правило не се


text: изпълняват.4.3.2. Задължение на заявителя за типово одобрение e да покаже, че отсъствието на компонентите, посочени в точка 4.3.1, е в съответствие с изискванията на настоящото правило.4.3.3. Компетентният орган трябва да установи наличието на задоволителни мерки за осигуряване на ефективен контрол на продукцията, преди да бъде дадено типовото одобрение.5. ОДОБРЯВАНЕ5.1. Ако превозното средство, предоставено за одобряване съгласно настоящото правило, отговаря на изискванията на точки 6 и 7 по-долу, следва да бъде дадено одобрение на типа превозно средство.5.2. На всеки одобрен тип се присвоява номер на одобрението. Първите две цифри (понастоящем 00 за правилото в неговата оригинална форма) показват сериите изменения, включващи последните съществени технически изменения на правилото към момента на издаване на одобрението. Една и съща договаряща се страна не може да присвоява същия номер на одобрение на друг тип превозно средство.5.3. Съобщението за издаване на одобрение или отказ на одобрение, или разширяване на одобрение съгласно настоящото правило се изпраща до страните по споразумението, които прилагат настоящото правило, посредством форма, отговаряща на модела в приложение 1 към настоящото правило.5.4. На всяко превозно средство, отговарящо на изискванията за одобрен тип според настоящото правило, на видно и достъпно място, посочено в съобщението за одобряване, се поставя международна маркировка за одобрение, състояща се от:5.4.1. кръг, обграждащ буквата E, последвана от отличителния номер на страната, в която е дадено одобрението [4];5.4.2. номера на настоящото правило, последван от буквата R, тире и номера на одобрението отдясно на кръга, описан в точка 5.4.1.5.5. Ако превозното средство съответства на одобрения тип превозно средство съгласно едно или повече правила, приложени към споразумението, в страната, която е дала одобрение по настоящото правило, символът, описан в точка 5.4.1. да не се повтаря; в такъв случай правилата и номерата на одобрение и допълнителните номера и символи на всички правила, по които са дадени одобрения в страната, която е дала одобрение по настоящото правило, се разполагат във вертикални колони от дясната страна на символа, описан в точка 5.4.1.5.6. Маркировката за одобрение трябва да е ясно четлива и неизтриваема.5.7. Маркировката за одобрение трябва да е разположена близо до или върху табелата с данни за превозното средство, закрепена от производителя.5.8. В приложение 2 към настоящото правило са дадени примери за разположение на маркировката за одобрение.6. ИЗИСКВАНИЯ6.1. Общи изисквания6.1.1. Превозните средства от категории N2, N3, O3 и O4 следва да са проектирани и оборудвани така, че да предлагат по тяхната дължина ефикасна защита на незащитените участници в движението срещу риск от падане под страничната част на превозното средство или от падане под колелата. Това изискване ще бъде отчетено като задоволително, ако:6.1.1.1. превозното средство е оборудвано със специално устройство за странична защита (страничен предпазител) в съответствие с изискванията на точка 7; или6.1.1.2. превозното средство е така проектирано и/или оборудвано отстрани, че въз основа на формите и характеристиките им неговите съставни части могат да се комбинират и/или да се смятат за заместващи устройството за странична защита. Компонентите, чиято комбинирана функция отговаря на изискванията, установени в точка 7 по-долу, се разглеждат като формиращи устройство за странична защита.6.2. Местоположение на превозното средство по време на проверкитеКогато се изпитва за съответствие


text: с техническите спецификации, установени в точка 7 по-долу, местоположението на превозното средство трябва да бъде едно от следните:- превозното средство следва да е разположено на хоризонтална и равна повърхност;- управляемите колела следва да са успоредни на надлъжната ос;- превозното средство да е ненатоварено;- товарната площ на полуремаркетата, закрепена върху носещата им конструкция, следва да е хоризонтална.7. ТЕХНИЧЕСКИ СПЕЦИФИКАЦИИ ЗА УСТРОЙСТВА ЗА СТРАНИЧНА ЗАЩИТА7.1. Устройството за странична защита не следва да увеличава общата ширина на превозното средство, като основната част от външната му повърхност не може да се издава с повече от 120 mm навън от най-външната равнина (максималната ширина) на превозното средство. За някои превозни средства се допуска завъртане на предния край на страничния предпазител навътре в съответствие с указаното в точки 7.4.3 и 7.4.4. Задният край на страничния предпазител следва да има отстъп, не по-голям от 30 mm от външния страничен ръб на задните гуми (с изключение на всякакви изпъкнали части в непосредствена близост до основата) и най-малко 250 mm от външния им заден ръб.7.2. Външната повърхност на страничния предпазител трябва да е гладка по възможност по цялата му дължина. Близкостоящите части могат да се припокриват, при условие че ръбът на припокриване е извит назад или надолу, или може да е оставено надлъжно разстояние не по-голямо от 25 mm между отделните части, ако задната част не се издава пред предната; сферичните глави на болтове или нитове да не се подават над повърхността на страничния предпазител на разстояние по-голямо от 10 mm, а също и други части могат да се подават при същото ограничение, при условие че са гладки и заоблени. Всички външни ръбове и ъгли следва да са заоблени с радиус не по-малък от 2,5 mm.7.3. Устройството може да е конструирано от непрекъсната гладка плоскост, от една или повече надлъжни греди, или от комбинация от повърхност и надлъжни греди; ако се използват надлъжни греди, дължината на всяка от тях следва да е не по-голяма от 300 mm и не по-малка от:- 50 mm височина за превозни средства от категории N2 и О3;- 100 mm височина и по същество – плоскост, за превозни средства от категории N3 и О4;комбинациите от повърхности и надлъжни греди следва да формират непрекъснат страничен предпазител при спазване на разпоредбите на точка 7.2.7.4. Предният край на страничния предпазител се проектира, както следва:7.4.1. Местоположение:7.4.1.1. за моторно превозно средство: на разстояние не по-голямо от 300 mm зад вертикалната напречна равнина, допирателна до крайната задна част от гумата на колелото, непосредствено пред страничния предпазител;7.4.1.2. за теглич на ремарке: на разстояние не по-голямо от 500 mm зад равнината, указана в точка 7.4.1.1;7.4.1.3. за полуремарке: на разстояние не по-голямо от 250 mm зад напречната равнина на медианата от носещите конструкции, ако има монтирани такива, но в никакъв случай разстоянието от предния край и напречната равнина, минаваща през центъра на царския болт, когато той е в задно положение, не следва да надвишава 2,7 m.7.4.2. Когато предният край се намира в друго открито място, той трябва да се състои от непрекъснат вертикален елемент, който покрива цялата височина на предпазителя; външната и вътрешната страна


text: на този елемент трябва да имат размери на задната част не по-малки от 50 mm и да са извити навътре на 100 mm за превозни средства от категории N2 и О3 и не по-малки от 100 mm и да са извити навътре на 100 mm за превозни средства от категории N3 и О4.7.4.3. За моторно превозно средство, при което размерът 300 mm, определен в точка 7.4.1.1, попада в кабината, страничният предпазител трябва да бъде проектиран така, че разстоянието между предния край на страничния предпазител и командното табло на кабината да не надвишава 100 mm и при необходимост се допуска да бъде завъртян под ъгъл не по-голям от 45°. В този случай не се прилагат разпоредбите на точка 7.4.2.7.4.4. За моторно превозно средство, при което размерът 300 mm, определен в точка 7.4.1.1, попада зад кабината, а страничният предпазител е удължен със 100 mm напред от кабината по решение на производителя, се спазват разпоредбите на точка 7.4.3.7.5. Задният край на страничния предпазител се разполага на разстояние не по-голямо от 300 mm пред вертикалната напречна равнина, допирателна до предната част от гумата на най-задното колело; за задния край на страничния предпазител не се изисква наличие на вертикален елемент.7.6. Долният край на страничния предпазител в която и да е точка да е на не повече от 550 mm над земята.7.7. Горният край на страничния предпазител да е на разстояние не по-голямо от 350 mm под частта от конструкцията на моторното превозно средство, пресичаща или допираща вертикалната равнина, допирателна до външната повърхност на гумите, с изключение на всякакви изпъкнали части в непосредствена близост до основата, освен в следните случаи:7.7.1. Когато равнината по точка 7.7 не пресича конструкцията на превозното средство, горният край да е или на нивото на платформата, носеща товара, или на разстояние 950 mm от повърхността на земята, като се избира по-малкото от двете разстояния;7.7.2. Когато вертикалната равнина по точка 7.7 пресича конструкцията на превозното средство на ниво, по-високо от 1,3 m над земята, горният край на страничния предпазител да е на разстояние не по-малко от 950 mm от повърхността на земята;7.7.3. За превозно средство, което е предназначено и проектирано, а не само приспособено за транспортиране на контейнери, или е с разглобяема каросерия, горният край на страничния предпазител да е в съответствие с изискванията по точки 7.7.1 и 7.7.2, като контейнерът или каросерията се считат за част от превозното средство.7.8. Страничните предпазители да са неподвижно закрепени и здраво монтирани (те не бива да са податливи на разхлабване вследствие на вибрациите при нормална експлоатация на превозното средство), без да се включват частите, изброени в точка 7.9, направени от метал или друг подходящ материал. Страничният предпазител трябва да издържа на въздействието на хоризонтална статична сила от 1 kN, приложена перпендикулярно във всяка част от външната му повърхност чрез центъра на плунжер с кръгла и гладка повърхност и с диаметър 220 ± 10 mm, и ако огъването на предпазителя под товар е не повече от:- 30 mm за крайната задна част от 250 mm на страничния предпазител, и- 150 mm за останалата част от страничния предпазителСъответствието


text: с горепосочените изискванията може да се провери чрез изчисления.7.9. Неподвижно прикрепяните части на превозното средство, като акумулаторна кутия, въздушни резервоари, резервоари за гориво, светлини, отражатели, резервни гуми и кутии с инструменти, могат да бъдат включвани към страничния предпазител, при условие че отговарят на изискванията на настоящото правило. По отношение на всички разстояния между частите на страничния предпазител се прилагат изискванията в точка 7.2.7.10. Към страничния предпазител не трябва да се прикрепват спирачката, въздушните и хидравличните тръби.8. ДЕРОГАЦИИ8.1. Чрез дерогация от горепосочените разпоредби превозните средства от следните типове трябва да отговарят единствено на изискванията, посочени във всеки един частен случай:8.1.1. Разтегаемо ремарке (ремарке с променлива база), когато то е в неудължено състояние, трябва да отговаря на всички изисквания по точка 7; когато ремаркето е в разтегнато състояние, страничните предпазители трябва да отговарят на изискванията на точки 7.6, 7.7 и 7.8 и на изискванията на точка 7.4 или 7.5, но не е необходимо и на двете; при удължаването на ремаркето не трябва да се получават отвори по дължината на страничната защита;8.1.2. Цистерна, което означава превозно средство, предназначено за превоз на течности в затворен резервоар, закрепен неподвижно към превозното средство и снабден с маркучи или тръбни накрайници за натоварване и разтоварване, трябва да е снабдена със странични предпазители, които да отговарят, доколкото е възможно, на всички изисквания на точка 7; може да се направи изключение от изискванията за пълно съответствие единствено когато експлоатационните изисквания го налагат;8.1.3. За превозно средство с удължаема носеща конструкция, с оглед осигуряване на стабилност при товарене, разтоварване или други дейности, за които е проектирано превозното средство, се допуска наличие на допълнителни отвори по дължината на страничната защита, необходима за удължаването на носещата конструкция;8.1.4. За превозно средство, притежаващо приспособления за комбинирани превози (ро-ро), се допуска наличие на отвори по дължината на страничната защита за преминаване и опъване на фиксиращите въжета.8.2 Ако страничните повърхности на превозно средство са проектирани и/или конструирани така, че съставните им елементи удовлетворяват по форма и характеристики изискванията по точка 7, те могат да се считат за заместващи страничната защита.9. ИЗМЕНЕНИЯ НА ТИПА ПРЕВОЗНО СРЕДСТВО И РАЗШИРЯВАНЕ НА ОДОБРЕНИЕТО9.1. За всяко изменение на типа превозно средство трябва да бъде уведомен административният отдел, който е издал одобрението на типа превозно средство. Тогава административният отдел може или да:9.1.1. приеме, че направените изменения е малко вероятно да окажат съществен неблагоприятен ефект и че в който и да е случай превозното средство все още съответства на изискванията; или9.1.2. изиска нови изпитвания от техническата служба, отговорна за извършването на тези изпитвания.9.2. Потвърждението или отказът за издаване на одобряване, конкретно за направените изменения, трябва да бъде съобщено чрез процедурата, описана в точка 5.3 по-горе, на страните по споразумението, които прилагат настоящото правило.9.3. Компетентният орган, издал разширение на одобрение, трябва да даде сериен номер на всяко съобщение, изпратено за всяко разширение.10. СЪОТВЕТСТВИЕ НА ПРОДУКЦИЯТА10.1. Превозно средство, получило одобрение съгласно настоящото правило, трябва да бъде така произведено, че да съответства на одобрен тип, който отговаря на изискванията на точка 6 по-горе.10.2. За да се установи, че изискванията на точка 7 са изпълнени, трябва да се


text: провежда подходящ контрол на продукцията. В този случай "подходящ контрол" означава проверка на размерите на продукта, а също така и наличието на процедури за ефективен контрол на качеството на продукцията.10.3. Притежателят на издаденото одобрение трябва в частност:10.3.1. да разполага с достъп до контролна апаратура, необходима за проверка на всеки одобрен тип;10.3.2. да осигури записването на резултатите от изпитванията и да съхранява съответните документи за период, определен в съответствие с административните изисквания; и10.3.3. да анализира резултатите от всяко изпитване на типа с цел да осигури стабилност на характеристиките на продукцията съгласно изискванията за индустриално производство.10.4. Компетентният орган, издал типовото одобрение, трябва да може по всяко време да провери съответствието на всяко произведено изделие чрез методите на контрол.10.5. Компетентният орган следва да извършва проверка поне веднъж на две години. В случаите, когато се получат негативни резултати по време на едно от тези посещения, компетентният орган следва да се убеди, че са предприети всички необходими мерки за възстановяване на съответствието на продукцията възможно най-бързо.11. САНКЦИИ ЗА НЕСЪОТВЕТСТВИЕ НА ПРОДУКЦИЯТА11.1. Одобрението, издадено за типа превозно средство в съответствие с настоящото правило, може да бъде оттеглено, ако не са изпълнени изискванията, посочени в точки 6 и 7.11.2. Ако някоя от страните по споразумението, които прилагат настоящото правило, оттегли одобрение, което е било дадено, тя незабавно следваа да уведоми другите договарящи се страни, прилагащи настоящото правило, посредством копие от формуляра за одобрение, съдържащо в края забележката "ОДОБРЕНИЕТО Е ОТТЕГЛЕНО" с главни букви, подпис и дата.12. ОКОНЧАТЕЛНО ПРЕКРАТЯВАНЕ НА ПРОИЗВОДСТВОТОАко притежателят на одобрението прекрати производството на типа превозно средство, одобрен в съответствие с настоящото правило, той трябва да информира органа, издал одобрението. След получаване на съответното съобщение този орган трябва да информира другите страни по споразумението, прилагащи настоящото правило, посредством копие на формуляра за одобрение, съдържащо в края забележката "ОКОНЧАТЕЛНО ПРЕКРАТЯВАНЕ НА ПРОИЗВОДСТВОТО" с главни букви, подпис и дата.13. НАИМЕНОВАНИЯ И АДРЕСИ НА ТЕХНИЧЕСКИТЕ СЛУЖБИ, ОТГОВАРЯЩИ ЗА ПРОВЕЖДАНЕ НА ИЗПИТВАНИЯТА ЗА ОДОБРЯВАНЕ, И НА АДМИНИСТРАТИВНИТЕ ОТДЕЛИСтраните по споразумението, прилагащи настоящото правило, трябва да уведомят секретариата на Организацията на обединените нации за наименованията и адресите на техническите служби, отговарящи за извършване на изпитванията за одобряване, и на административните отдели, които издават одобрения и до които трябва да се изпратят сертификационните формуляри за одобряване или разширяване на одобрението, или отказ за одобряване, или оттегляне на одобрението, издадени в други държави.[*] Публикация в съответствие с член 4, параграф 5 от Решение 97/836/ЕО на Съвета от 27 ноември 1997 г. (ОВ L 346, 17.12.1997 г., стр. 78).[2] Виж приложение 3: Класификация на превозни средства.[3] Настоящото правило не възпрепятства никоя страна да въвежда допълнителни изисквания към частите на превозно средство, намиращи си пред предните колела и зад задните колела.[4] 1 за Федерална република Германия, 2 за Франция, 3 за Италия, 4 за Нидерландия, 5 за Швеция, 6 за Белгия, 7 за Унгария, 8 за Чехословакия, 9 за Испания, 10 за Югославия, 11 за Обединеното кралство, 12 за Австрия, 13 за Люксембург, 14 за Швейцария, 15 за Германската демократична република, 16 за Норвегия, 17 за Финландия, 18 за Дания, 19 за Румъния, 20


text: за Полша, 21 за Португалия и 22 за Съюза на съветските социалистически републики. Следващите номера ще се дават на други страни в хронологичния ред, по който те ратифицират или се присъединят към Споразумението за приемане на единни условия за одобряване и взаимно признаване на одобрения на части и оборудване за колесни превозни средства, и дадените по този начин номера ще бъдат съобщавани чрез генералния секретар на Организацията на обединените нации на договарящите се страни по споразумението.--------------------------------------------------ПРИЛОЖЕНИЕ 1(Максимален формат: A4 (210 × 297 mm)+++++ TIFF +++++[1] .........Съобщение относно:- одобряване на типа- отказ за одобряване- разширяване на одобрението- оттегляне на одобрението- окончателно прекратяване на производството [2]на тип превозно средство по отношение на страничната му защита съгласно Правило No 73Номер на типовото одобрение: ... Разширяване на типово одобрение: ...1. Марка или наименование на превозното средство: ...2. Тип превозно средство: ...3. Наименование и адрес на производителя: ...4. Наименование и адрес на упълномощения представител на производителя (ако е приложимо): ...5. Кратко описание на типа превозно средство по отношение на структура, размери, конфигурация и съставни материали: ...6. Кратко описание на устройствата за странична защита по отношение на техните размери, конфигурации и съставни материали: ...7. Максимална маса: ...8. Стойност на регистрираното отклонение (виж точка 7.8) (измерена или изчислена): ...9. Превозното средство е предоставено за одобряване на: ...10. Техническа служба, провела изпитванията за одобряване: ...11. Дата на протокола от изпитванията, издаден от техническата служба: ...12. Номер на протокола от изпитванията, издаден от техническата служба: ...13. Одобрението е дадено/отказано/разширено/оттеглено [2]14. Местоположение на маркировката за одобрение върху превозното средство: ...15. Място: ...16. Дата: ...17. Подпис: ...18. Следните документите, носещи номера на одобрението, показан по-горе, следва да са налични при поискване: ......[1] Наименование на администрацията.[2] Ненужното се зачерква.--------------------------------------------------ПРИЛОЖЕНИЕ 2ПРИМЕРИ НА МАРКИРОВКА ЗА ОДОБРЕНИЕОбразец А(виж точка 5.4 от настоящото правило)+++++ TIFF +++++Маркировката за одобрение по-горе, закрепена към превозното средство, показва, че типът на въпросното превозно средство по отношение на страничната защита е получил одобрение в Нидерландия (E 4) съгласно Правило No 73 с номер на одобрение 002439. Първите две цифри от номера на одобрението показват, че одобрението е дадено в съответствие с изискванията на Правило No 73 в неговата оригинална форма.Образец Б(виж точка 5.5 от настоящото правило)+++++ TIFF +++++Маркировката за одобрение по-горе, закрепена към превозното средство, показва, че типът на въпросното превозно средство е получил одобрение в Нидерландия (E 4) съгласно правила No 73 и No 31 [1]. Първите две цифри от номерата на одобренията показват, че към датата на издаване на съответните одобрения Правило No 73 не е било изменяно, а Правило No 31 вече е включвало серия изменения 01.[1] Посоченият номер е даден само като пример.--------------------------------------------------ПРИЛОЖЕНИЕ 3КЛАСИФИКАЦИЯ НА ПРЕВОЗНИТЕ СРЕДСТВА [1]1. Категория N: Моторни превозни средства, които имат най-малко четири колела или три колела, когато технически допустимата максимална маса надвишава 1 метричен тон, предназначени за превоз на товари1.1 Категория N2: Превозни средства, предназначени за превоз на товари, с технически допустима максимална маса над 3,5 метрични тона, но не повече от 12 метрични тона.1.2. Категория N3: Превозни средства, предназначени за превоз на товари, с технически допустима максимална маса над 12 метрични


text: тона.2. Категория О: Ремаркета (включително полуремаркета)2.1. Категория О3: Ремаркета с технически допустима максимална маса над 3,5 метрични тона, но не повече от 10 метрични тона.2.2. Категория О4: Ремаркета с технически допустима максимална маса над 10 метрични тона.3. Забележки3.1. По отношение на категория N3.1.1. Оборудването и съоръженията на някои превозни средства за специални цели, които не са проектирани за превоз на пътници (товароподемни кранове, обществени превозни средства и др.), са приравнени към товарите за целите на точка 1 по-горе.3.2. По отношение на категория О3.2.1. В случай на полуремарке максималната маса, необходима за класифициране на превозното средство, е масата, предавана на земята от оста или осите на полуремаркето, когато последното е прикачено към теглещо превозно средство и е натоварено с максималния си товар.[1] В съответствие с Правило No 13, точка 5.2.--------------------------------------------------


text:
 11.10.2007
 BG
 Официален вестник на Европейския съюз
 L 266/21
 РЕШЕНИЕ НА СЪВМЕСТНИЯ КОМИТЕТ НА ЕИП
 No 58/2007
 от 8 юни 2007 година
 за изменение на приложение XX (Околна среда) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
 като има предвид, че:
 (1)
 Приложение XX към Споразумението бе изменено с Решение No 36/2007 на Съвместния комитет на ЕИП от 27 април 2007 г. (1)
 (2)
 Регламент (ЕО) No 166/2006 на Европейския парламент и на Съвета от 18 януари 2006 г. за създаване на Европейски регистър за изпускането и преноса на замърсители и за изменение на Директиви 91/689/ЕИО и 96/61/ЕО на Съвета (2) следва да бъде включен в Споразумението,
 РЕШИ:
 Член 1
 Приложение XX към Споразумението се изменя, както следва:
 1.
 След точка 1ж (Директива 2001/42/ЕО на Европейския парламент и на Съвета) се добавя следната точка:
 „1з.
 32006 R 0166: Регламент (ЕО) No 166/2006 на Европейския парламент и на Съвета от 18 януари 2006 г. за създаване на Европейски регистър за изпускането и преноса на замърсители и за изменение на директиви 91/689/ЕИО и 96/61/ЕО на Съвета (ОВ L 33, 4.2.2006 г., стр. 1).“
 2.
 В точка 1е (Директива 96/61/ЕО на Съвета) се добавя следното:
 „, изменено съc:
 —
 32006 R 0166: Регламент (ЕО) No 166/2006 на Европейския парламент и на Съвета от 18 януари 2006 г. (ОВ L 33, 4.2.2006 г., стр. 1).“
 3.
 В точка 32а (Директива 91/689/ЕИО на Съвета) се добавя следното тире:
 „—
 32006 R 0166: Регламент (ЕО) No 166/2006 на Европейския парламент и на Съвета от 18 януари 2006 г. (ОВ L 33, 4.2.2006 г., стр. 1).“
 Член 2
 Текстовете на Регламент (ЕО) No 166/2006 на исландски и норвежки език, които ще бъдат публикувани в притуркaта за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 9 юни 2007 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (3).
 Член 4
 Настоящото решение се публикува в раздела за ЕИП и в притуркaта за ЕИП към Официален вестник на Европейския съюз.
 Съставено в Брюксел на 8 юни 2007 година.
 За Съвместния комитет на ЕИП
 Председател
 Alan SEATTER
 (1) ОВ L 209, 9.8.2007 г., стр. 65.
 (2) ОВ L 33, 4.2.2006 г., стр. 1.
 (3) Без отбелязани конституционни изисквания.


text:
 1.7.2015
 BG
 Официален вестник на Европейския съюз
 L 167/92
 РЕШЕНИЕ No 5/2014 НА КОМИТЕТА ПО ТЪРГОВИЯТА ЕС-КОЛУМБИЯ-ПЕРУ
 от 16 май 2014 година
 Създаване на експертна група по въпроси, попадащи в обхвата на дял „Търговия и устойчиво развитие“, предвидена в член 284, параграф 3 от Споразумението за търговия между Европейския съюз и неговите държави членки, от една страна, и Колумбия и Перу, от друга страна [2015/1049]
 КОМИТЕТЪТ ПО ТЪРГОВИЯТА,
 като взе предвид Споразумението за търговия между Европейския съюз и неговите държави членки, от една страна, и Колумбия и Перу, от друга страна (наричано по-долу „споразумението“), подписано в Брюксел на 26 юни 2012 г., и по-специално член 284, параграф 3 от него,
 като има предвид, че:
 (1)
 В член 284 от споразумението се предвижда, че една от страните по споразумението може да поиска сформирането на експертна група за разглеждането на въпрос от областта на търговията и на устойчивото развитие, който не е бил разрешен по задоволителен начин в рамките на проведените по реда на член 283 от споразумението консултации на правителствено равнище.
 (2)
 На първото си заседание Комитетът по търговията трябва да приеме списък с поне 15 лица, които притежават експертен опит по въпроси, попадащи в обхвата на дял „Търговия и устойчиво развитие“.
 (3)
 Комитетът по търговията има изключителното правомощие да оценява и приема предвидените в споразумението решения във връзка с всякакви въпроси, отнесени до него от специализираните органи, създадени по силата на споразумението,
 ПРИЕ НАСТОЯЩОТО РЕШЕНИЕ:
 1.
 Списъците на лицата, които могат да изпълняват функциите на експерти за целите на член 284 от споразумението, са включени в приложението към настоящото решение.
 2.
 Настоящото решение влиза в сила на 7 октомври 2014 г.
 Съставено в Лима на 16 май 2014 година.
 За Комитета по търговията
 Министър на търговията, промишлеността и туризма на Колумбия
 Cecilia ÁLVAREZ-CORREA
 Член на Европейската комисия, отговарящ за търговията
 Karel DE GUCHT
 Министър на външната търговия и туризма на Перу
 Blanca Magali SILVA VELARDE-ÁLVAREZ
 ПРИЛОЖЕНИЕ
 СПИСЪК НА ЕКСПЕРТИТЕ, ПОСОЧЕН В ЧЛЕН 284, ПАРАГРАФ 3 ОТ СПОРАЗУМЕНИЕТО
 Списък на експертите
 1.
 Claudia Martínez
 2.
 Carlos Costa Posada
 3.
 Enrique Borda Villegas
 4.
 Katerine Bermúdez
 5.
 Eddy Laurijssen
 6.
 Jorge Cardona
 7.
 Hélène Ruiz Fabri
 8.
 Geert Van Calster
 9.
 Jorge Mario Caillaux Zazzali
 10.
 Rosario Gómez Gamarra
 11.
 Jorge Toyama Miyagusuku
 12.
 Alfonso de los Heros Pérez Albela
 Председатели
 1.
 Robert McCorquodale
 2.
 Dane Ratliff
 3.
 Jill Murray
 4.
 Arthur Edmond Appleton
 5.
 Maryse Robert
 6.
 Orlando Pérez Gárate


text:
 30.7.2015
 BG
 Официален вестник на Европейския съюз
 L 202/36
 РЕШЕНИЕ НА СЪВМЕСТНИЯ КОМИТЕТ НА ЕИП
 No 185/2014
 от 25 септември 2014 година
 за изменение на приложение II (Технически правила, стандарти, изпитвания и сертифициране) към Споразумението за ЕИП [2015/1253]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство (Споразумението за ЕИП), и по-специално член 98 от него,
 като има предвид, че:
 (1)
 Директива 2014/18/ЕС на Комисията от 29 януари 2014 г. за изменение на Директива 2009/43/ЕО на Европейския парламент и на Съвета по отношение на списъка на свързаните с отбраната продукти (1) следва да бъде включена в Споразумението за ЕИП.
 (2)
 Поради това приложение II към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 В точка 3р (Директива 2009/43/ЕО на Европейския парламент и на Съвета) в глава XIX на приложение II към Споразумението за ЕИП се добавя следното тире:
 „—
 32014 L 0018: Директива 2014/18/ЕС на Комисията от 29 януари 2014 г. (ОВ L 40, 11.2.2014 г., стр. 20).“
 Член 2
 Текстовете на Директива 2014/18/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 26 септември 2014 г., при условие че са внесени всички нотификации, предвидени в член 103, параграф 1 от Споразумението за ЕИП (2).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 25 септември 2014 година.
 За Съвместния комитет на ЕИП
 Председател
 Kurt JÄGER
 (1) ОВ L 40, 11.2.2014 г., стр. 20.
 (2) Без отбелязани конституционни изисквания.


text:
 Важна правна забележка
 |
 21999D0204(08)
 Официален вестник n° L 030 , 04/02/1999 стр. 0046 - 0046 специално чешко издание глава 11 том 03 стр. 178 - 178 специално испанско издание глава 11 том 03 стр. 178 - 178 специално унгарско издание глава 11 том 03 стр. 178 - 178 специално литвийско издание глава 11 том 03 стр. 178 - 178 LV.ES глава 11 том 03 стр. 178 - 178 MT.ES глава 11 том 03 стр. 178 - 178 PL.ES глава 11 том 03 стр. 178 - 178 SK.ES глава 11 том 03 стр. 178 - 178 специално словенско издание глава 11 том 03 стр. 178 - 178
 Решение на Съвместния комитет на ЕИПNo 46/98от 29 май 1998 годиназа изменение на приложение II (Технически правила, стандарти, изпитвания и сертифициране) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейско икономическо пространство, изменено с Протокола за адаптиране на Споразумението за Европейско икономическо пространство, по-нататък наричано "Споразумението", и по-специално член 98 от него,като има предвид, че приложение II към Споразумението беше изменено с Решение No 90/97 на Съвместния комитет на ЕИП [1];като има предвид, че Директива 97/4/ЕО на Европейския парламент и на Съвета от 27 януари 1997 г. за изменение на Директива 79/112/ЕИО за сближаването на законодателствата на държавите-членки по отношение на етикетирането, представянето и рекламирането на храни [2] трябва да се включи в Споразумението,РЕШИ:Член 1Следното тире се добавя в точка 18 (Директива 79/112/ЕИО на Съвета) в глава XII на приложение II към Споразумението:- "— 397 L 0004: Директива 97/4/ЕО на Европейския парламент и на Съвета от 27 януари 1997 г. (ОВ L 43, 14.2.1997 г., стр. 21)."Член 2Текстовете на Директива 97/4/ЕО на исландски и норвежки език, приложени към версиите на настоящото решение на съответните езици, са автентични.Член 3Настоящото решение влиза в сила на 1 юни 1998 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени.Член 4Настоящото решение се публикува в раздела за ЕИП и в притурката за ЕИП към Официален вестник на Европейските общности.Съставено в Брюксел на 29 май 1998 година.За Съвместния комитет на ЕИППредседателF. Barbaso[1] ОВ L 193, 9.7.1998 г., стр. 45.[2] ОВ L 43, 14.2.1997 г., стр. 21.--------------------------------------------------


text:
 Важна правна забележка
 |
 22005D0156
 Официален вестник n° L 053 , 23/02/2006 стр. 0060 - 0061
 Решение на Съвместния комитет на ЕИПNo 156/2005от 2 декември 2005 годиназа изменение на приложение ХХI (Статистика) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, по-нататък наричано "Споразумението", и по-специално член 98 от него,като има предвид, че:(1) Приложение XXI към Споразумението е изменено с Решение No 128/2005 на Съвместния комитет на ЕИП [1].(2) Регламент (ЕО) No 430/2005 на Комисията от 15 март 2005 г. за прилагане на Регламент (ЕО) No 577/98 на Съвета относно организацията на извадково изследване на работната сила в Общността по отношение на кодификацията, която ще се използва за предаване на данни от 2006 г. нататък и на използването на подизвадка за събиране на данни по структурните променливи [2] трябва да бъде включен в Споразумението.(3) Решение 2005/288/ЕО на Комисията от 18 март 2005 г. за изменение на Решение 97/80/ЕО относно разпоредбите за изпълнението на Директива 96/16/ЕО на Съвета относно статистическите изследвания на млякото и млечните продукти [3] трябва да бъде включено в Споразумението.(4) Регламент (ЕО) No 448/2005 на Комисията от 15 март 2005 г. за изменение на Регламент (ЕИО) No 3880/91 на Съвета относно предоставянето на статистически данни за номиналния улов на държавите-членки, които извършват улов в североизточния Атлантик [4] трябва да бъде включен в Споразумението,РЕШИ:Член 1Приложение XXI към споразумението се изменя, както следва:1. След точка 18aз (Регламент (ЕО) No 388/2005 на Комисията) се вписва следната точка:"18aи. 32005 R 0430: Регламент (ЕО) No 430/2005 на Комисията от 15 март 2005 г. за прилагане на Регламент (ЕО) No 577/98 на Съвета относно организацията на извадково изследване на работната сила в Общността по отношение на кодификацията, която ще се използва за предаване на данни от 2006 г. нататък и на използването на подизвадка за събиране на данни по структурните променливи (ОВ L 71, 17.3.2005 г., стр. 36)."2. Към точка 22 (Решение 97/80/ЕО на Комисията) се добавя следното тире:- "— 32005 D 0288: Решение 2005/288/ЕО на Комисията (ОВ L 88, 7.4.2005 г., стр. 10)."3. Към точка 25a (Регламент (ЕИО) No 3880/91 на Съвета) се добавя следното тире:- "— 32005 R 0448: Регламент (ЕО) No 448/2005 на Комисията (ОВ L 74, 19.3.2005 г., стр. 5)."Член 2Текстовете на Регламент (ЕО) No 430/2005 и (ЕО) No 448/2005 и на Решение 2005/288/ЕО на исландски и на норвежки език, които следва да се публикуват в притурката за ЕИП към Официален вестник на Европейския съюз, са автентични.Член 3Настоящото решение влиза в сила на 3 декември 2005 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени [*****].Член 4Настоящото решение се публикува в раздела за ЕИП и в притурката за ЕИП към Официален вестник на Европейския съюз.Съставено в Брюксел на 2 декември 2005 година.За Съвместния комитет на ЕИППредседателHSH Prinz Nikolaus von Liechtenstein[1] ОВ L 339, 22.12.2005 г., стр. 53.[2] ОВ L 71, 17.3..2005 г., стр. 36.[3] ОВ L 88, 7.4..2005 г., стр. 10.[4] ОВ


text:
 19.8.2017
 BG
 Официален вестник на Европейския съюз
 L 215/3
 ПРЕПОРЪКА No 1/2017 НА СЪВЕТА ЗА АСОЦИИРАНЕ ЕС — РЕПУБЛИКА МОЛДОВА
 от 4 август 2017 година
 относно Програмата за асоцииране ЕС — Република Молдова [2017/1489]
 СЪВЕТЪТ ЗА АСОЦИИРАНЕ ЕС — РЕПУБЛИКА МОЛДОВА,
 като взе предвид Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна
 като има предвид, че:
 (1)
 Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна (1) („Споразумението“) беше подписано на 27 юни 2014 г. и влезе в сила на 1 юли 2016 г.
 (2)
 В съответствие с член 436, параграф 1 от Споразумението Съветът за асоцииране има правомощието да приема препоръки за постигането на целите на Споразумението.
 (3)
 Съгласно член 453, параграф 1 от Споразумението страните предприемат всички общи и специални мерки, необходими за изпълнение на задълженията им по Споразумението, и трябва да следят за постигането на целите, определени в него.
 (4)
 Прегледът на европейската политика за съседство предложи нов етап на ангажираност с партньорите, което ще даде възможност за по-голямо усещане за ангажираност от двете страни.
 (5)
 Съюзът и Република Молдова се договориха да консолидират партньорството си, като постигнат съгласие по набор от приоритети за периода 2017—2019 г. с цел оказване на подкрепа и засилване на устойчивостта и стабилността на Република Молдова и същевременно търсене на по-тясно политическо асоцииране и по-задълбочена икономическа интеграция.
 (6)
 Страните по Споразумението постигнаха съгласие относно текста на Програмата за асоцииране ЕС — Република Молдова, която ще подпомага изпълнението на Споразумението, като поставя акцент върху сътрудничеството в съвместно набелязани области от общ интерес,
 ПРИЕ НАСТОЯЩАТА ПРЕПОРЪКА:
 Член 1
 Съветът за асоцииране препоръчва страните да изпълнят Програмата за асоцииране ЕС — Република Молдова, поместена в приложението.
 Член 2
 Програмата за асоцииране ЕС — Република Молдова, поместена в приложението, заменя приетата на 26 юни 2014 г. Програма за асоцииране ЕС — Република Молдова.
 Член 3
 Настоящата препоръка поражда действие от деня на приемането ѝ.
 Съставено в Кишинеу на 4 август 2017 година.
 За Съвета за асоцииране
 Председател
 Pavel FILIP
 (1) ОВ L 260, 30.8.2014 г., стр. 4.
 ПРИЛОЖЕНИЕ
 ПРОГРАМА ЗА АСОЦИИРАНЕ МЕЖДУ ЕВРОПЕЙСКИЯ СЪЮЗ И РЕПУБЛИКА МОЛДОВА
 Съдържание
 Програма за асоцииране между Европейския съюз и Република Молдова
 7
 1.
 Принципи, инструменти и ресурси за изпълнение на Програмата за асоцииране
 7
 2.
 Приоритети на Програмата за асоцииране
 8
 2.1.
 Основни приоритети
 8
 2.2.
 Политически диалог, добро управление и укрепване на институциите
 10
 i)
 Укрепване на стабилността, независимостта и ефективността на институциите, гарантиращи демокрацията и върховенството на закона в Република Молдова
 10
 ii)
 По-нататъшни реформи в сектора на правосъдието,и по-специално гарантиране на независимостта, безпристрастността, професионализма и ефективността на съдебната система
 13
 iii)
 Гарантиране на зачитането на правата на човека и основните свободи
 14
 Права на човека и основни свободи
 14
 Свобода на словото
 15
 Сътрудничество в областта на гражданското общество
 15
 Малтретиране и изтезания
 16
 Права на децата
 16
 Домашно насилие
 16
 Равно третиране


text:
16
 Синдикални права и основни стандарти в областта на трудовата заетост
 16
 2.3.
 Външна политика и политика на сигурност
 17
 Тероризъм, неразпространение на оръжия за масово унищожение и незаконен износ на оръжия
 17
 Конфликтът в Приднестровието
 18
 Международният наказателен съд
 18
 2.4.
 Сътрудничество в областта на свободата, сигурността и правосъдието
 18
 Защита на личните данни
 19
 Борба с организираната престъпност
 19
 Реформа на полицията
 19
 Полицейско сътрудничество и бази данни
 20
 Борба с наркотиците
 21
 Трафик на хора
 21
 Борба срещу сексуалното насилие и сексуалната експлоатация на деца
 21
 Борба с киберпрестъпността
 21
 Превенция и борба с корупцията и конфликтите на интереси
 22
 Борба с изпирането на пари и за противодействие на финансирането на тероризма и борба с финансовите престъпления
 23
 Сътрудничество в областта на миграцията, убежището и управлението на границите
 24
 Правно сътрудничество
 25
 2.5.
 Търговия и свързани с търговията въпроси (ЗВЗСТ)
 26
 Търговия със стоки
 26
 Технически регламенти, стандартизация и свързана инфраструктура
 26
 Санитарни и фитосанитарни (СФС) мерки
 27
 Митници и улесняване на търговията
 28
 Правила за произход
 28
 Установяване, търговия с услуги и електронна търговия
 29
 Текущи плащания и движение на капитали
 29
 Обществени поръчки
 29
 Права върху интелектуална собственост (ПИС)
 30
 Конкуренция
 30
 Прозрачност
 31
 Търговия и устойчиво развитие
 31
 2.6.
 Икономическо развитие и пазарни възможности
 31
 Дружествено право, счетоводство и одит и корпоративно управление
 32
 Трудова заетост, социална политика и равни възможности
 32
 Защита на потребителите
 33
 Статистика
 34
 Данъчно облагане
 34
 Финансови услуги
 35
 Политика в областта на промишлеността и предприятията
 36
 Минно дело и суровини
 36
 Туризъм
 37
 Земеделие и развитие на селските райони
 37
 Информационно общество/цифрова икономика и цифрово общество
 37
 Обществено здравеопазване
 38
 Градоустройствено планиране и строителство
 38
 Регионално развитие
 38
 Рибарство и морска политика
 39
 2.7.
 Свързаност, енергийна ефективност, действия в областта на климата, околна среда и гражданска защита
 39
 Енергетика
 39
 Транспорт
 41
 Околна среда
 41
 Действия по климата
 42
 Гражданска защита
 42
 2.8.
 Мобилност и междуличностни контакти
 43
 Образование, обучение и младеж
 43
 Научни изследвания и иновации
 44
 Култура, аудио-визуална политика и медии
 45
 Участие в агенции и програми на ЕС
 45
 2.9.
 Обществени кампании и публичност
 46
 Програма за асоцииране между Европейския съюз и Република Молдова
 На 27 юни 2014 г. Европейският съюз, неговите държави членки и Република Молдова (наричани по-долу „страните“) подписаха амбициозно и новаторско Споразумение за асоцииране (СА), което включва задълбочена и всеобхватна зона за свободна търговия (ЗВЗСТ). Споразумението съдържа обвързващи, основаващи се на правила разпоредби и предвижда засилено сътрудничество, което надхвърля предвиденото в традиционните споразумения и обхваща всички области на интерес. Споразумението бе прилагано временно от 1 септември 2014 г. до приключването на процеса на ратификация, което даде възможност за пълно прилагане на Споразумението за асоцииране от 1 юли 2016 г.
 С оглед на подготовката и улесняването на прилагането на Споразумението за асоцииране страните се споразумяха, на среща, проведена на 26 юни 2014 г. в Брюксел, по Програма за асоцииране, с която бе определен списък с приоритети за съвместна работа през периода 2014—2016 г.
 С настоящия документ се актуализира и пренасочва Програмата за асоцииране


text:
за периода 2014—2016 г. и се определят нови приоритети за съвместна работа за периода 2017—2019 г., в т.ч. въз основа на заключенията относно Република Молдова, които Съветът на Европейския съюз прие на 15 февруари 2016 г. Прави се разграничение между краткосрочните (за които следва да се постигне значителен напредък до края на 2017 г.) и средносрочните приоритети (за които следва да се постигне значителен напредък през следващите 2 години).
 Фактът, че Програмата за асоцииране е фокусирана върху ограничен брой приоритети, не засяга обхвата на или мандата за диалога, осъществяван понастоящем съгласно други съответни споразумения и партньорства или в рамките на многостранната основа на Източното партньорство.
 Освен това безвизовото пътуване в държавите от Шенген за гражданите на Република Молдова, които притежават биометрични паспорти, влезе в сила през април 2014 г. Целевите показатели на плана за действие за либерализиране на визовия режим трябва непрекъснато да бъдат спазвани, за да се гарантира устойчивостта на безвизовия режим и по този начин да се допринесе за мобилността и междуличностните контакти между ЕС и Република Молдова, които са сред основните елементи, залегнали в основата на политическото асоцииране и икономическата интеграция на Република Молдова с Европейския съюз, както е предвидено в Споразумението за асоцииране.
 1. Принципи, инструменти и ресурси за изпълнение на Програмата за асоцииране
 Изпълнението на Програмата за асоцииране се ръководи от следните общи принципи:
 —
 Действията, предприети като част от Програмата за асоцииране, следва да се изпълняват в духа на общите цели за политическо асоцииране и икономическа интеграция.
 —
 Приоритетите на Програмата за асоцииране отразяват отговорността на ЕС и Република Молдова за цялостното прилагане на разпоредбите на Споразумението за асоцииране помежду им, след като понастоящем то вече изцяло е влязло в сила.
 —
 И двете страни трябва да участват в изпълнението на Програмата за асоцииране, при пълно зачитане на принципите на ангажираност, прозрачност, отчетност и приобщаване.
 —
 Резултатите, постигнати в рамките на Програмата за асоцииране, ще бъдат важен принос за изпълнението на приоритетите за 2020 г., които трябва да бъдат договорени на срещата на върха в Брюксел по въпросите на Източното партньорство.
 —
 Програмата за асоцииране има за цел постигане на осезаеми, конкретни и устойчиви резултати чрез постепенното прилагане на практически мерки и с участието на гражданското общество и другите заинтересовани страни. Двете страни ще гарантират по-специално, че всяко законодателство и стратегически документи, разработени в рамките на Програмата за асоцииране, ще бъдат подготвени в рамките на приобщаващ и основан на факти процес.
 —
 Страните отчитат колко е важно да се подкрепят договорените приоритети посредством подходящи и достатъчни политически, технически и финансови средства.
 —
 Изпълнението на Програмата за асоцииране ще подлежи на мониторинг, годишно отчитане и оценка. Ще се извършва преглед на постигнатия напредък, включително по време на заседанията на двустранните структури, създадени със Споразумението за асоцииране. Гражданското общество също ще бъде насърчавано да насочи своите дейности по осъществяване на мониторинг към Програмата за асоцииране.
 —
 Европейският съюз ще подкрепя Република Молдова в постигането на целите и приоритетите, заложени в Програмата за асоцииране. За тази цел той ще предлага всички налични източници на подпомагане от ЕС;


text:
ще предоставя експертен опит и съвети; ще улеснява споделянето на най-добри практики, ноу-хау и информация; и ще подкрепя изграждането на капацитет и институционалното укрепване. Европейският съюз също така ще насърчава и ще търси координиране на подкрепата от страна на другите партньори на Република Молдова. ЕС ще използва съответните си финансови инструменти, за да подпомогне изпълнението на Програмата за асоцииране. При все това Програмата за асоцииране не представлява документ за финансово планиране и не замества финансовото планиране, осъществявано от страните.
 ЕС ще предоставя подкрепа в контекста на общите приоритети за подпомагане на Република Молдова, както е посочено в единната рамка за подкрепа (ЕРП) на Европейския инструмент за съседство (ЕИС) и в многонационалните програми, изготвени за Република Молдова посредством ЕИС, като същевременно стремежът е да се вземат предвид приоритетите по линия на Програмата за асоцииране. Може да се предоставя също помощ от други инструменти на ЕС. Всяко финансово подпомагане ще се предоставя при пълно спазване на правилата и процедурите за прилагане, уреждащи външната помощ на ЕС. В съответствие с тези процедури цялото подпомагане от ЕС за Република Молдова продължава да бъде обвързано със строги условия, чието изпълнение ще подлежи на редовен мониторинг и оценка. Трябва да се създадат необходимите системи за ранно предупреждение, за да се намалят рисковете.
 Настоящата Програма за асоцииране ще се прилага от момента на нейното приемане до края на 2019 г. Програмата за асоцииране може да бъде изменяна или актуализирана по всяко време чрез постигане на съгласие в рамките на Съвета за асоцииране ЕС — Република Молдова.
 2. Приоритети на Програмата за асоцииране
 2.1. Основни приоритети
 Сред приоритетите в Програмата за асоцииране с предимство следва да се разглеждат следните действия за реформи:
 В областта на укрепването на институциите и доброто управление:
 1.
 Независимост на съдебната власт
 Прилагане на съществуващата нормативна уредба, уреждаща правосъдието и правоприлагащите органи, с цел гарантиране на независимостта, безпристрастността, етичните норми, професионализма и ефикасността на съдебната система, в т.ч. прокуратурата, спрямо които не следва да се упражнява политическа или каквато и да било друга неправомерна намеса, както и с цел гарантиране на абсолютна нетърпимост към корупцията и предотвратяване на всички видове корупционно поведение. Прилагане на правила за функционалния имунитет в съответствие с европейските стандарти и добри практики. Извършване на прозрачно и основано на личните качества назначаване на съдиите и прокурорите от независим орган.
 2.
 Превенция и борба с корупцията, измамите и конфликта на интереси
 Прилагане на закона за етиката. Прилагане на закона, с който се изисква всички съответни служители да представят декларация за своето и на съответните им близки роднини имуществено състояние и да информират за възможни конфликти на интереси във връзка с личните им интереси или с тези на близките им роднини, и гарантиране на ефективното прилагане на процедурата по изпълнение. Приемане на закони за налагане на пропорционални възпиращи санкции за престъпления, свързани с корупция и изпиране на пари. Прилагане на новата стратегия за етика и за борба с корупцията с цел ефективно предотвратяване и намаляване на корупцията в съответствие с ценностите и стандартите на ЕС. Укрепване на капацитета на агенциите за борба с


text:
корупцията и подобряване на координацията и сътрудничеството между тях. Създаване на работеща правна рамка за защита на лицата, подаващи сигнали за нередности.
 3.
 Възстановяване на активи и разследване на банкови измами
 Създаване на ефикасна национална служба за възстановяване на активи. Споделяне с ЕС на основните резултати от текущата втора фаза на разследването на дружеството Kroll при условията, договорени със същото, без да се застрашава ходът на разследването и възстановяването на активи. Подлагане на задълбочено и безпристрастно разследване на всички случаи на измама, засегнали банковата система на Република Молдова през 2012—2014 г., включително с цел отклонените средства да бъдат възстановени и виновниците да бъдат предадени на правосъдието.
 4.
 Реформа на публичната администрация, включително в областта на управлението на публичните финанси
 Прилагане на стратегията за реформа на публичната администрация (РПА) и свързаните с нея стратегии, разработени през 2016 г. след консултации с ОИСР/SIGMA и донорската общност. Реорганизиране на държавните институции, административните органи и държавните предприятия с цел повишаване на отчетността, ефективността и ефикасността. Извършване на преглед на системата за изготвяне и координиране на политиката с цел постигане на по-висока степен на приобщаване, съгласуваност, ефикасност, предвидимост и прозрачност на процеса на вземане на решения. Подобряване на качеството и достъпността на обществените услуги. Осигуряване на професионална държавна служба и модерна система за управление на човешките ресурси. Стартиране на териториална реформа, която би могла да даде възможност за увеличаване до максимум на ресурсите, които са на разположение на гражданите на местно равнище. Все по-активно включване на гражданското общество с оглед подобряване на отчетността, прозрачността и способностите за реагиране, заложени в реформата на публичната администрация и предоставянето на обществени услуги.
 Актуализиране на стратегията на Република Молдова за управление на публичните финанси (УПФ) за периода 2013—2020 г. Продължаване на реформата на парламентарния контрол и надзора върху бюджета. Засилване на прозрачността, надзора и отчетността на политиката и управлението в областта на публичните финанси. Подобряване на управлението чрез бюджетна предпазливост и бюджетна дисциплина, подсилени процеси на отчетност и по-добро управление, насочено към постигането на резултати.
 5.
 Основни свободи
 Отстояване на свободата и плурализма на медиите, включително чрез приемането на нов Кодекс за аудио-визуалния сектор, в съответствие с препоръките на Съвета на Европа, Европейския съюз и на ОССЕ, с цел законодателството на Република Молдова да бъде приведено в съответствие с Директивата за аудио-визуалните медийни услуги и да бъдат предприети спешни действия по отношение на концентрацията на собственост на медиите, монополизирането на рекламния пазар, реформата на националния излъчващ оператор. По-добро определяне на правомощията и задачите на Координационния съвет по аудио-визуални медии, с цел укрепване на неговата независимост.
 Приемане и изпълнение на новия национален план за действие в областта на правата на човека с акцент върху най-уязвимите групи и координиране на процесите на планиране и бюджетните процедури с цел отделяне на достатъчно ресурси за ефективното му изпълнение. Гарантиране на ефективно изпълнение на решенията на Европейския съд по правата на човека и създаване на ефективен механизъм за парламентарен контрол над това изпълнение.
 Особено внимание ще се обърне на осигуряването на условия въпросите на равенството и баланса между половете да се разглеждат като хоризонтален


text:
приоритет.
 6.
 Уреждане на конфликта в Приднестровието
 Разработване на концепция за мирното и трайно уреждане на конфликта в Приднестровието, основана на запазването на суверенитета и териториалната цялост на Република Молдова в международно признатите ѝ граници, със специален статут на Приднестровието, който изцяло да гарантира правата на човека, политическите, икономическите и социалните права на населението и също така да насърчава по-нататъшната ангажираност с Приднестровието. Продължаване на конструктивния диалог с всички съответни партньори относно положението по централната отсечка (Приднестровието) от границата между Република Молдова и Украйна.
 В областта на икономическото развитие и пазарните възможности:
 7.
 Подобряване на бизнес средата и инвестиционния климат
 Прилагане на програмата за реформи, съгласувана с Международния валутен фонд (МВФ), и осъществяване на икономическите, данъчните и финансовите политики в духа на програмата на МВФ за реформи. Подобряване на регулаторната рамка и на оперативната среда за МСП и прилагане на законодателството в областта на конкуренцията с цел намаляване на случаите на монополно поведение. Изпълнение на стратегията за развитие на сектора на МСП за периода 2012—2020 г. и нейния план за действие в съответствие с новия закон за МСП, с преразгледаната пътна карта за конкурентоспособност на страната и с Националната стратегия за привличане на инвестиции и насърчаване на износа за периода 2016—2020 г. Засилване на ролята на предприятията и сдруженията на МСП (включително отрасловите сдружения), за да се подобри диалогът между публичния и частния сектор. Опростяване на системата на инспекторатите и различните контролни органи, за да се повиши ефикасността и да се намалят възможностите за корупция, като същевременно бъдат подобрени правоприлагането и прилагането на стандартите.
 8.
 Земеделие и развитие на селските райони
 Прилагане на общ закон за принципите на субсидиране в областта на селското стопанство и развитието на селските райони, като по този начин се подобри провеждането на политиката в тази област. Повишаване на конкурентоспособността на селскостопанското производство, особено в избрани сектори с висока експортна стойност. Повишаване на заетостта и подобряване на условията на живот в селските райони. Подобряване на устойчивото използване на почвите и водните ресурси. Подобряване на услугите и инфраструктурата и диверсификация на икономическите дейности в селските райони.
 9.
 Свързани с търговията реформи: Технически регламенти, стандартизация и свързана с нея инфраструктура, митници и улесняване на търговията
 По-голямо улесняване на търговията чрез използване на показателите на ОИСР за улесняване на търговията като целеви показател. В областта на техническите регламенти и стандарти — засилване на сътрудничеството със съответните европейски организации като CEN, CENELEC, ETSI, EURAMET, EA, WELMEC. Публичните консултации, свързани с техническите регламенти и санитарните и фитосанитарните (СФС) мерки, са от съществено значение за стремежа към по-широко прилагане и разбиране от страна на обществеността на новите регламенти в тези области. В областта на СФС мерки — получаване на акредитация за всички лаборатории, участващи в официалния контрол за изпълнението на международните стандарти, за да се изпълнят санитарните и фитосанитарните изисквания за износ и да се повиши безопасността на храните на вътрешния пазар на Република Молдова.
 Привеждане на законодателството на Република Молдова в съответствие с Митническия кодекс на Европейския съюз и регламентите за прилагането му и подобряване на работата на митническата администрация по


text:
отношение на професионалната етика и прозрачността. Привеждане на законодателството на Република Молдова в съответствие, за да се даде възможност за присъединяването на Република Молдова към Конвенцията за общ транзитен режим.
 В областта на свързаността, енергийната ефективност, околната среда и действията, свързани с климата:
 10.
 Енергийна сигурност и енергийна ефективност
 Укрепване на независимостта на ANRE, включително чрез деполитизиране на назначенията и освобождаване от длъжност на директорите, както и чрез определяне на автономен бюджет. Приемане на нов закон за енергетиката по прозрачен и приобщаващ начин. Изпълнение на всички препоръки от прегледа на ANRE, направен от Секретариата на Енергийната общност. Прилагане на новото законодателство в областта на електроенергията и природния газ, като се предприемат необходимите действия, предвидени от закона, и се приеме необходимата подзаконова правна уредба. Пълно изпълнение на ангажиментите и споразуменията на Република Молдова, в т.ч. на сключените в рамките на целите на финансовите програми на МВФ. Продължаване на предприемането на стъпки за интегриране на енергийния пазар на Република Молдова с този на ЕС. Привеждане в съответствие на Закона за енергийната ефективност на сградите и създаване на подходящи механизми за подкрепа на мерките за енергийна ефективност както в обществените сгради, така и за домакинствата. Въз основа на закона за насърчаване на използването на енергия от възобновяеми енергийни източници, да се разработят схеми за подпомагане, административни правила и други мерки, необходими за насърчаване на по-голямото използване на възобновяеми енергийни източници.
 11.
 Транспорт
 Изпълнение на програмата за реформа и преструктуриране на железопътния сектор. Засилване на усилията за прилагане на законодателството на ЕС в областта на въздухоплаването с цел максимално възползване от Споразумението за общо авиационно пространство между ЕС и Република Молдова. Установяване на свободна и лоялна конкуренция в сектора на въздухоплаването, по-специално включването на клаузи за недискриминационен достъп до летището в Кишинев, отдадено на концесия, и възстановяване на ефективната конкуренция в сектора на наземното обслужване. Разработване на икономически важни инфраструктури, включително чрез по-нататъшно изпълнение на проектите за развитие на разширената индикативна трансевропейска транспортна мрежа (TEN-T).
 12.
 Околна среда и действия по климата
 Гарантиране продължаването на административните реформи и изграждането на подходящ административен капацитет за прилагане на главите от Споразумението за асоцииране, посветени на околната среда и действията по климата. Постигане на напредък в сближаването на законодателството с достиженията на правото на ЕС в областта на околната среда чрез приемането на основната законодателна рамка в този сектор, а именно законите за опазването на въздуха, управлението на химическите вещества и емисиите от промишлеността (комплексно предотвратяване и контрол на замърсяването). Прилагане на законите за стратегическата екологична оценка и управлението на отпадъците.
 В областта на мобилността и контактите между хората:
 13.
 Образование, обучение и младеж
 Подобряване на прилагането на новия кодекс за образованието на всички образователни равнища. Повишаване на административния капацитет на Министерството на образованието и подчинените му органи. Провеждане на реформата на професионалното образование и обучение в съответствие с целите на стратегията за развитие на ПОО и съответния план за действие (2013—2020 г.), за да се посрещат потребностите на пазара на труда. Приемане на правна рамка за секторните комитети. Насърчаване на участието на съответните заинтересовани страни (включително


text:
предприятията и социалните партньори) във всички форми на учене през целия живот за продължаващо професионално развитие, с цел да се доближат до потребностите на пазара на труда. Изпълнение на националната стратегия за развитие на сектора по въпросите на младежта.
 2.2. Политически диалог, добро управление и укрепване на институциите
 Политическият диалог и сътрудничеството по отношение на реформите в рамките на настоящата Програма за асоцииране са насочени към засилване на зачитането на демократичните принципи, върховенството на закона и доброто управление, правата на човека и основните свободи, включително правата на лицата от малцинствата, залегнали в основните конвенции на ООН и Съвета на Европа и свързаните с тях протоколи. Следва да се гарантира съвместимост с плана за действие на Съвета на Европа, който ще се прилага по време на изпълнението на настоящата Програма за асоцииране.
 i) Укрепване на стабилността, независимостта и ефективността на институциите, гарантиращи демокрацията и върховенството на закона в Република Молдова, включително чрез всеобхватна реформа на публичната администрация и реформа на управлението на публичните финанси
 Краткосрочни приоритети
 —
 Приемане и упражняване в тясно сътрудничество с Венецианската комисия към Съвета на Европа на преразгледаните правомощия на Конституционния съд и процедурите за назначаване на неговите членове.
 —
 Отстраняване на всички недостатъци, установени от Организацията за сигурност и сътрудничество в Европа/Служба за демократични институции и права на човека (ОССЕ/БДИПЧ), от националната мисия за мониторинг от страна на гражданското общество и от централните публични органи в предишни избори, в т.ч. необходимостта да се гарантира прозрачно финансиране на кампаниите, независимо и непредубедено медийно покритие и гласуване на диаспората.
 —
 Оценяване на възможността да се предостави право за пряко финансиране на дейността на политически партии, финансиране на предизборни кампании и кандидати от страна на граждани на Република Молдова с приходи, получени извън страната, като същевременно се предотврати пряка или непряка намеса на чужди граждани, лица и държави в политическата дейност в Република Молдова.
 —
 Създаване на работеща правна рамка за защита на лицата, подаващи сигнали за нередности.
 —
 Провеждане на реформата на териториалната структура на страната чрез намаляване на броя на местните власти в съответствие с националната стратегия за децентрализация, както и на стратегията за реформа на публичната администрация.
 —
 Прилагане на стратегията за реформа на публичната администрация (РПА) и свързаните с нея стратегии, разработена през 2016 г. съгласувано с ОИСР/SIGMA и донорската общност.
 —
 Укрепване на координацията, мониторинга и механизмите за докладване и капацитета както на политическо, така и на административно равнище.
 —
 Приблизителна оценка на разходите по Плана за действие за РПА за периода 2016—2018 г.
 —
 Приемане на балансиран бюджет в съответствие със споразумението с МВФ, с достатъчно финансови ресурси за осъществяване на планираните реформи.
 —
 Реформиране на Държавната канцелария.
 —
 Изясняване на функциите, ролите и отговорностите на основните институции и разработване на единни, писмени и съгласувани процедури и методики за приобщаващо и основано на факти разработване на политики и координация.
 —
 Подготвяне на прегледа на правната уредба за публичната служба с оглед на изменението ѝ, така че да се обхванат всички институции, изпълняващи типични задачи на държавната администрация и да се гарантира, че набирането


text:
на персонал, повишенията и уволненията се извършват въз основа на личните качества.
 —
 Консолидиране на ролята на държавните секретари като най-високопоставените държавни служители във всяко отраслово министерство, за да се допринесе за повишаване на професионализма и деполитизиране на публичната администрация.
 —
 Разширяване на обхвата на събирането на данни за регистъра на персонала, включително данни за заплатите, и постепенно разширяване на употребата му за всички държавни институции.
 —
 Реорганизиране на държавните институции за подобряване на отчетността, ефективността и ефикасността, включително преглед на икономическата ефективност и ефикасността на държавните предприятия, изпълняващи административни функции.
 —
 Цялостно прилагане на законодателството относно прозрачност на вземането на решения.
 —
 Изменение на Закона за достъп до информация за подобряване на неговото изпълнение и определяне на необходимите мерки за наблюдаване на изпълнението му.
 —
 Разработване на общ закон за административното производство с цел прилагане на принципите за добра администрация и постепенно хармонизиране на специалните административни производства с новия закон.
 —
 Стартиране на териториална реформа, която би могла да даде възможност за увеличаване до максимум на ресурсите, които са на разположение на гражданите на местно равнище.
 —
 Актуализиране на стратегията на Република Молдова за управление на публичните финанси (УПФ) за периода 2013—2020 г.
 —
 Приемане на нова стратегия в областта на държавния вътрешен финансов контрол (ДВФК).
 —
 Продължаване на реформата на парламентарния контрол и надзора върху бюджета; засилване на прозрачността, надзора и отчетността на политиката и управлението в областта на публичните финанси.
 —
 Приемане на новия проект за Закон за функционирането на Сметната палата, гарантиращ независимост и ефективност на публичния външен одит.
 Средносрочни приоритети
 —
 В сътрудничество със Съвета на Европа — проучване на необходимите стъпки за укрепване на институционалната рамка с цел насърчаване на устойчивостта на Република Молдова в дългосрочен план.
 —
 Подобряване на обмена на информация между правителството и парламента.
 —
 Засилване на надзора от страна на Парламента над прилагането на реформите и законодателството.
 —
 Гарантиране на демократичното провеждане на президентските, парламентарните и местните избори съгласно европейските стандарти.
 —
 Проучване на възможността за преглед на държавното финансиране на политическите партии въз основа на най-добрите международни практики с цел да се вземат предвид резултатите от президентските избори.
 —
 Преглед на тавана за даренията от физически и юридически лица за политически партии, в съответствие с най-добрите международни практики и в съответствие с експертния опит на Венецианската комисия.
 —
 Осигуряване на изпълнението на стратегията за децентрализация в съответствие с Европейската харта за местно самоуправление на Съвета на Европа (Поредица договори на Съвета на Европа No 122).
 —
 Преразглеждане на реда и условията за регистрация на гласоподавателите, в съответствие с препоръките на ОССЕ/БДИПЧ, за да се гарантира точността на данните.
 —
 Разработване и прилагане на модула „Финансов контрол“ на автоматизираната информационна система „Избори“ и на регулаторната рамка, с което ще се автоматизира процеса на докладване, събиране, анализиране на финансовите отчети на политическите партии и кандидатите за изборите и ще се подобри публичния достъп до тази информация. Създаване на ефективни санкции в случай на нарушения и гарантиране, че тежестта на доказване на произхода на средствата се поема от страните. Въвеждане на възможност


text:
за конфискация на активи с недоказан произход.
 —
 Въвеждане на ефективни механизми за управление и координация на помощта в съответствие с нуждите на правителството.
 —
 Продължаване на реформата на публичната администрация в съответствие с принципите на публичната администрация (централна и местна, както и териториална реформа), в консултация с гражданското общество и с все по-активното му участие, с оглед изграждането на отговорна, ефикасна, прозрачна и професионална публична служба, основана на личните качества и фактите, със собствен етичен кодекс, независима от политически натиск.
 —
 В съответствие със стратегията за реформа на публичната администрация — оптимизиране на публичната администрация на национално и местно равнище.
 —
 Редовно използване на предварителни оценки на въздействието; гарантиране на систематичното оценяване на разходите за реформи и създаване на форуми за разрешаването на конфликти между министерствата както на високо административно, така и на политическо равнище.
 —
 Въвеждане на прозрачна и по-конкурентна система на заплащане на служителите от публичната администрация с цел привличане и задържане на таланти.
 —
 Предоставяне на лесно достъпна информация на гражданите за техните права на добра администрация, достъп до информация, административно правосъдие и правото да потърсят обезщетение, така че гражданите да знаят къде и как да подадат оплакване. Гарантиране на ефективни и конкретни последващи действия във връзка с исканията и жалбите на гражданите.
 —
 Осигуряване на институционални и организационни подобрения, необходими за засилване на парламентарния надзор, включително условията за сътрудничество с лицата, осъществяващи публичния външен одит.
 —
 Укрепване на способността на Министерството на финансите да изпълнява своята роля на централен фискален орган и осигуряване на фискална устойчивост.
 —
 По-нататъшно подобряване на управлението на публичните финанси и ефективно изпълнение на актуализираната стратегия за управлението на публичните финанси.
 —
 Въвеждане на подлежаща на периодично актуализиране многогодишна програма за публични инвестиции, ръководена от Министерството на финансите, с цел осигуряване на приоритетните инвестиции на национално равнище в многогодишната бюджетна рамка.
 —
 Осигуряване на необходимите институционални и организационни подобрения за укрепване на външния надзор, включително по-нататъшното развитие на функцията за външен одит на Сметната палата на Република Молдова в съответствие със стандартите на Международната организация на върховните одитни институции, и условията за сътрудничество между парламента и лицата, осъществяващи публичния външен одит.
 —
 Провеждане на дисциплинарни процедури, ако е целесъобразно, и ефективно прилагане на санкции.
 —
 Постепенно реформиране на счетоводните стандарти за публичния сектор и на стандартите за отчитане при външен одит.
 ii) По-нататъшни реформи в сектора на правосъдието, и по-специално гарантиране на независимостта, безпристрастността, професионализма и ефективността на съдебната система, включително прокуратурата, спрямо която не следва да се упражнява политическа или каквато и да била друга неправомерна намеса. Възможно е да се наложат изменения на Конституцията във връзка с някои елементи от цялостната реформа на сектора на правосъдието:
 Краткосрочни приоритети
 —
 Прилагане на действащото законодателство относно съдиите, прокурорите, адвокатите и другите юристи с цел осигуряване на абсолютна нетърпимост към корупцията и предотвратяване на всички видове корупционно поведение.
 —
 Гарантиране на назначаването на съдиите и прокурорите от независим орган чрез прозрачни, основани на заслугите и обективни критерии и справедливи процедури за подбор, включително задължителни писмени изпити и национална база данни със свободни


text:
работни места, в съответствие с европейските стандарти.
 —
 Гарантиране на повишаването на съдиите и прокурорите, в това число главните прокурори и във висшите съдилища, от независим орган чрез прозрачни, основани на заслуги и обективни критерии и справедливи процедури за подбор в съответствие с европейските стандарти.
 —
 Гарантиране на ефективното прилагане на гаранциите за независимост на съдиите.
 —
 Гарантиране на ефективно прилагане на дисциплинарните правила и етичните кодекси, включително и на процесуалните гаранции за съдии и прокурори, гарантиране на независимостта на Съдебния инспекторат спрямо Висшия съдебен съвет, както и осигуряване на механизми за подаване на жалби, достъпни за обществеността.
 —
 Прилагане на правила за функционалния имунитет в съответствие с добрите практики и в пълно съответствие с европейските стандарти.
 —
 Прилагане на законодателния пакет относно етиката в сектора на правосъдието.
 —
 Подобряване на прозрачността и ефикасността на процеса на вземане на решения от Висшия съдебен съвет.
 —
 Укрепване на независимостта на Висшия съвет на прокуратурата в съответствие с разпоредбите на Закона за прокуратурата от 25 февруари 2016 г. и активно продължаване на всеобхватната реформа на прокуратурата, в т.ч. прилагане на новото законодателство.
 —
 Гарантиране на справедлив съдебен процес, достъп до правосъдие и процесуални права в наказателните производства в съответствие със задълженията на Република Молдова по Европейската конвенция за правата на човека, със съдебната практика на Европейския съд по правата на човека и съобразно други имащи отношение конвенции на Съвета на Европа, чрез въвеждане на:
 =
 законодателство и мерки, насочени към гарантирането на процесуалните права на заподозрените и обвиняемите по наказателни производства,
 =
 законодателство, мерки и ресурси, насочени към гарантиране на правата на жертвите на престъпления на достъп до правосъдие, закрила, подкрепа и обезщетение, включително в рамките на наказателноправната система.
 —
 Засилване прилагането на правна помощ и механизми за алтернативно разрешаване на спорове.
 —
 Гарантиране функционирането на ефективна електронна система за управление на съдебните дела, която осигурява разпределяне на делата на случаен принцип и надеждност на статистиката за съдебната система.
 Средносрочни приоритети
 —
 Гарантиране на независимостта на институциите в сектора на правосъдието, така че те да не са подложени на политически или друг вид натиск от страна на администрацията, правителството или парламента.
 —
 Гарантиране на пълна независимост на всички прокурори и намаляване на надзорната роля на Главната прокуратура, съгласно предвиденото в новия закон за прокуратурата.
 —
 Гарантиране на предоставянето от страна на Националният институт на правосъдието на първоначално и продължаващо обучение в съответствие с установените нужди.
 —
 Постигане на резултати от мерките за укрепване на професионалната етика и отчетността на съдебната система, например извършване на проверки и издаване на присъди за свързани с корупция престъпления.
 —
 Полагане на усилия за подобряване на обществената представа за независимостта, професионалната етика, прозрачността и отчетността на съдебната система.
 —
 Постигане на напредък по отношение на всеобхватната реформа на прокуратурата, включително на специализираните прокурори в областта на организираната престъпност и корупцията.
 —
 Постигане на напредък в прилагането на Закона за оптимизиране на съдебната карта, в съответствие с плана за действие, одобрен с Решение No 21 от 3 март 2017 г. на Парламента.
 —
 Подобряване на достъпа до правосъдие,


text:
особено за жените и уязвимите групи.
 —
 Полагане на усилия за постигане на значително намаляване на продължителността на производствата по граждански и наказателни дела.
 —
 Полагане на усилия за увеличаване на процента на приключените дела.
 iii) Гарантиране на зачитането на правата на човека и основните свободи чрез всеобхватно сътрудничество в областта на защитата на правата на човека и основните свободи. Това сътрудничество ще включва осъществяване на дейности в следните области:
 Права на човека и основни свободи
 Краткосрочни приоритети
 —
 Приключване на работата по и след това изпълнение на новия национален план за действие в областта на правата на човека с акцент върху най-уязвимите групи и координиране на процесите на планиране и на бюджетните процедури с цел отделяне на достатъчно ресурси за ефективното му изпълнение.
 —
 Създаване на Национален съвет и секретариат, който да изготви, наблюдава и докладва за изпълнението на новия национален план за действие в областта на правата на човека.
 —
 Гарантиране на ефективно изпълнение на решенията на Европейския съд по правата на човека и създаване на ефективен механизъм за парламентарен контрол над това изпълнение.
 —
 Започване на прилагането на стратегията за консолидация на междуетническите отношения (2017—2027 г.) и приемане на съответния план за действие.
 —
 Постигане на напредък по пилотното прилагане на Европейската харта за регионалните или малцинствените езици в 7 населени места като част от усилията на Република Молдова да ратифицира Хартата.
 —
 Приключване на реформата на институцията на омбудсмана, чрез подобряване на Закона за омбудсмана, No 52 от 3.4.2014 г., в съответствие с препоръките на Венецианската комисия и с финансиране съобразно Парижките принципи.
 —
 Осигуряване на функционирането на националния механизъм за предотвратяване на изтезанията, в съответствие с член 18, параграф 3 от факултативния протокол на Конвенцията на ООН против изтезанията и други форми на жестоко, нечовешко или унизително отнасяне.
 —
 Ратифициране на Протокол No12 към Конвенцията за защита на правата на човека и основните свободи.
 —
 Приемане и прилагане на изменения на законодателството относно престъпленията от омраза с цел привеждането му в съответствие с европейските стандарти. Увеличаване на усилията за разследване и предприемане на действия по случаите на изказвания, проповядващи вражда и омраза, и по престъпленията от омраза и за гарантиране на ефективен достъп до правосъдие за жертвите.
 Средносрочни приоритети
 —
 Гарантиране на прилагането на законовите и подзаконовите актове срещу дискриминацията на всякаква основа, включително на Закона за осигуряване на равенство, както и увеличаване на капацитета на Съвета за предотвратяване и изкореняване на дискриминацията („Съвет за равенство“).
 —
 Вземане предвид на препоръките, направени от структурите и експертите на Съвета на Европа във връзка със спазването на Рамковата конвенция за защитата на националните малцинства, и изпълнение на препоръките в съгласие с тези структури и експерти. В този смисъл следва да се обърне внимание на гарантирането на правата на лицата, принадлежащи към национални малцинства, включително чрез диалог и консултации с последните, като се вземат предвид и съответните становища на Венецианската комисия към Съвета на Европа.
 —
 Подобряване на прилагането на законодателството относно достъпността за хората с увреждания. Подобряване на достъпа до обществени сгради, транспорт и информация за хората


text:
с увреждания.
 —
 Гарантиране на ефективното изпълнение на Конвенцията на ООН за правата на хората с увреждания, включително членове 12 („Равнопоставеност пред закона“) и 14 („Всеки има право на свобода и сигурност“).
 —
 Подписване на факултативния протокол към Конвенцията за правата на хората с увреждания.
 —
 Продължаване на процеса на деинституционализация на децата.
 —
 Поддържане на ефективни досъдебни и извънсъдебни механизми за решаване на спорове в областта на правата на човека и основните свободи.
 —
 По-нататъшно предоставяне на достъп до информация относно правата на гражданите и подходящите правни решения.
 —
 Прилагане на ефективни мерки за избягване на необосновани арести и незаконни задържания, като се има предвид, че за да се гарантира правилното разследване на корупция или други видове престъпления, може да бъде необходимо пропорционално ниво на намеса.
 —
 Насърчаване и повишаване на осведомеността по отношение на правата на човека и борбата с дискриминацията в съдебната система, правоприлагащите органи и администрацията.
 —
 Прилагане на Закона от 1994 г. за специалния автономен статут на Гагаузия въз основа на решенията на Венецианската комисия от 2002 г. и на препоръките на ОССЕ от 2013 г.
 —
 Защитаване на процесуалните права на лицата, задържани от полицията и Националния център за борба с корупцията, и лицата, обект на мярка за неотклонение задържане под стража.
 Свобода на словото
 Краткосрочни приоритети
 —
 Продължаване на работата по гарантиране на свободата на словото и независимостта на медиите в съответствие с препоръките на Съвета на Европа, Европейския съюз и ОССЕ.
 —
 Разработване и приемане на стратегия за развитие на средствата за масово осведомяване в съответствие с европейските практики.
 —
 Установяване на редовен диалог за обмен на най-добри практики относно свободата на медиите, медийния плурализъм, декриминализирането на клеветата, защитата на журналистическите източници и културното многообразие в медиите.
 —
 Приемане на нов Кодекс за аудио-визуалния сектор, който да съответства напълно на препоръките на ОССЕ и Съвета на Европа, въз основа на проекта от 2011 г.
 —
 Създаване на условия за пълна независимост на обществените радио- и телевизионни оператори.
 Сътрудничество в областта на гражданското общество
 Краткосрочни приоритети
 —
 Включване на организациите на гражданското общество, в това число представителните организации на работодателите и синдикалните организации, в събирането на информация и осъществяването на мониторинг по отношение на политиките.
 —
 Приемане и осигуряване изпълнението на Стратегия за развитие на гражданското общество за периода 2017—2020 г.
 Средносрочни приоритети
 —
 Приемане на нов закон за неправителствените организации в съответствие с международните стандарти, което наред с другото ще подобри правната рамка за ефективно участие на гражданското общество в процеса на вземане на решения.
 —
 Укрепване на рамката за участието на гражданското общество в разработването и мониторинга на изпълнението на публичните политики, в т.ч. чрез изменение на закона за прозрачно вземане на решения.
 —
 Насърчаване и укрепване на финансовата устойчивост на гражданското общество и разглеждане на възможността за въвеждане на социално договаряне, разширяване на програмите за публично финансиране, улесняване на правната рамка относно даренията.
 —
 Развиване на активна гражданска позиция и доброволчество.
 Малтретиране и изтезания
 Краткосрочни приоритети
 —
 Предприемане на ефективни действия спрямо всички докладвани случаи на малтретиране на задържани лица


text:
от служители на правоприлагащите органи, по-специално при предварително задържане.
 Средносрочни приоритети
 —
 Установяване на всеобхватна политическа рамка за предотвратяване и борба с безнаказаността въз основа на насоките за изкореняване на безнаказаността за тежки нарушения на правата на човека (Съвет на Европа, 2011 г.).
 —
 Гарантиране на ефективното разследване и на санкциите за изтезания и малтретиране.
 Права на децата
 Средносрочни приоритети
 —
 Прилагане на плана за действие за периода 2016—2020 г. въз основа на стратегия за закрила на детето за периода 2014—2020 г.
 Домашно насилие
 Краткосрочни приоритети
 —
 Гарантиране на прилагането на съществуващата нормативна уредба и рамка на политиките относно домашното насилие.
 Средносрочни приоритети
 —
 Ратифициране на Конвенцията на Съвета на Европа относно предотвратяването и борбата с насилието срещу жени и домашното насилие.
 Равно третиране
 Средносрочни приоритети
 —
 Осигуряване на хармонизация с европейските стандарти по отношение на правилата за здраве и безопасност, правилата за отпуска по майчинство и правилата за съвместяването на родителските и професионалните задължения.
 —
 Насърчаване на участието на жените в процеса на вземане на решения и в обществения, политическия и икономическия живот и осъществяване на целенасочени дейности с цел равнопоставено участие и представителство на мъжете и жените в тези области.
 Синдикални права и основни стандарти в областта на трудовата заетост
 Средносрочни приоритети
 —
 По-нататъшна работа по гарантиране на спазването на синдикалните права и основните стандарти в областта на трудовата заетост съгласно европейските стандарти и конвенциите на Международната организация на труда (МОТ).
 —
 Напредък по отношение на гарантирането на равенството между половете на пазара на труда, с особен акцент върху заетостта при жените.
 —
 Прилагане на законодателство за борба с детския труд.
 2.3. Външна политика и политика на сигурност
 Диалогът и сътрудничеството в областта на общата външна политика и политиката на сигурност (ОВППС) имат за цел постепенно сближаване, включително по отношение на общата политика за сигурност и отбрана (ОПСО). По-специално те ще бъдат насочени към предотвратяването на конфликти и въпросите, свързани с управлението на кризи, регионалната стабилност, разоръжаването, неразпространението на оръжия, контрола над въоръженията и контрола върху износа на оръжия. Сътрудничеството в тази област ще се основава на общи ценности и взаимни интереси и ще цели по-голямо сближаване на политиките и повишаване на тяхната ефективност чрез използване на двустранните, международните и регионалните форуми. То ще включва дейности за:
 Краткосрочни приоритети
 —
 Подписване на Споразумението между Европейския съюз и Република Молдова относно процедурите за сигурност при обмена на класифицирана информация.
 Средносрочни приоритети
 —
 Продължаване на насърчаването на мирното разрешаване на конфликти и международната стабилност и сигурност въз основа на ефективно многостранно сътрудничество.
 —
 Развиване на сътрудничеството във връзка със санкциите на ЕС.
 —
 Насърчаване на зачитането на принципите на суверенитет и териториална цялост, неприкосновеност на границите и независимост, залегнали в Устава на ООН и в Заключителния акт на ОССЕ от Хелзинки.
 —
 Засилване на практическото сътрудничество за предотвратяването на конфликти и управлението на кризи чрез улесняване на участието на Република Молдова в ръководени от ЕС граждански и военни операции за управление на кризи, както и провеждане на дейности по консултиране и обучение в сферата на ОПСО (въз основа на рамковото


text:
споразумение за участие, което е в сила от 1 юли 2013 г., и многостранната рамка на Групата относно ОПСО в рамките на Източното партньорство).
 Тероризъм, неразпространение на оръжия за масово унищожение (ОМУ) и незаконен износ на оръжия
 Краткосрочни приоритети
 —
 Обмен на информация за терористични организации, групировки, техните дейности и мрежи за подкрепа в съответствие с международното право и законодателството на страните, включително чрез споразумението за оперативно и стратегическо сътрудничество между Република Молдова и Европол, както и чрез споразумението за сътрудничество между Република Молдова и Евроюст.
 —
 Гарантиране, че законодателството в областта на борбата срещу тероризма се основава на правата на човека и се подлага на преглед от Венецианската комисия.
 —
 Сътрудничество по отношение на митническия контрол, основан на риска, с цел гарантиране на безопасността и сигурността на внасяни, изнасяни и транзитно преминаващи стоки.
 —
 Сътрудничество за предотвратяване на тероризма.
 —
 Приемане на всеобхватна стратегия за неразпространение на оръжия за масово унищожение и на химично, биологично, радиологично и ядрено оръжие и на свързания с него национален план за действие.
 Средносрочни приоритети
 —
 Сътрудничество с оглед засилване на международния консенсус по отношение на основаната на правата на човека борба с тероризма, включително по отношение на правното определение за понятието „терористичен акт“.
 —
 По-нататъшно подобряване на националната законодателна и регулаторна рамка в областта на борбата срещу тероризма, по-специално при пълно спазване на принципите на правовата държава, международното право в областта на правата на човека, бежанското и хуманитарното право и на съответните конвенции на ООН и Съвета на Европа, като например Конвенцията на Съвета на Европа от 2005 г. за предотвратяване на тероризма (CETS 196) и допълнителния протокол към нея, както и Конвенцията на Съвета на Европа относно изпиране, издирване, изземване и конфискация на облагите от престъпление и относно финансирането на тероризма (CETS 198).
 —
 Поставяне на по-силен акцент върху разбирането и справянето с движещите сили на радикализацията и факторите, които водят до насилнически екстремизъм.
 —
 Проучване на възможностите за сътрудничество, включително изграждането на капацитет в областта на сигурността на въздухоплаването (включително на летищата) и защитата на лесни мишени.
 —
 Разработване на начини за съвместна работа в борбата с трафика на оръжия и унищожаването на запаси.
 —
 Разработване на начини за съвместна работа и обмен на информация за откриване и проследяване на незаконни оръжия.
 —
 Сътрудничество и принос за противодействане на разпространението на оръжия за масово унищожение и на свързаните с тях материали, както и на средствата за тяхната доставка, чрез цялостно спазване и прилагане на национално равнище на действащите задължения на страните по силата на международните договори и споразумения за разоръжаване и неразпространение на оръжия и други приложими международни задължения.
 —
 Създаване на ефективна система за национален контрол на износа и транзита на стоки, свързани с оръжия за масово унищожение, включително контрол на крайното потребление на технологии с възможна двойна употреба, които може да се използват за оръжия за масово унищожение, в това число ефективни санкции за нарушаване на контрола на износа.
 —
 Справяне с незаконната търговия с малки оръжия и леки въоръжения, включително боеприпасите за тях, съгласно действащите международни споразумения и